Na temelju članka 107.stavak 2. Zakona o odgoju i obrazovanju u osnovnoj i srednjoj školi („Narodne novine” broj 87/08, 86/09, 92/10,105/10, 90/11, 5/12, 16/12, 86/12, 126/12, 94/13, 152/14,7/17, 68/18, 98/19 i 64/20) i temeljem članaka 5. i 6. Pravilnika o načinu i postupku zapošljavanja u Osnovnoj školi Šime Budinića Zadar ravnateljica Osnovne škole Šime Budinića, raspisuje

**N A T J E Č A J**

**za radno mjesto:**

**1. Domar/ložač/školski majstor -** 1 izvršitelj/ica na neodređeno, puno radno vrijeme, 40 sati tjedno;

**Uvjeti za zasnivanje radnog odnosa:**

Prema Pravilniku o radu od 18.veljače 2015. i Izmjeni i dopuni Pravilnika o radu OŠ Šime Budinića Zadar od 20.siječnja 2021. uvjet je ,

* završena srednja škola tehničke struke ili strukovna škola, te

***Posebni uvjeti*** :

- uvjerenje (stručni ispit) o osposobljenosti za rukovatelja centralnog grijanja odnosno ložača centralnog grijanja u skladu s Pravilnikom o poslovima upravljanja i rukovanja energetskim postrojenjima i uređajima (NN 88/14 i 20/15), odnosno obvezno polaganje stručnog ispita za ložača centralnog grijanja u roku od 1 godine.

- uvjerenje o posebnoj zdravstvenoj sposobnosti za obavljanje poslova s posebnim uvjetima rada.

**Uz pisanu i vlastoručno potpisanu prijavu kandidati su obvezni priložiti**:

1.životopis,

2.dokaz o stručnoj spremi (preslika valjane isprave kojom se dokazuje vrsta i stupanj stručne spreme),

3.dokaz o državljanstvu ,

4. uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja ne starijom od 90 dana,  
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje,

6.uvjerenje o osposobljenosti za rukovanje centralnim grijanjem prema Pravilniku [o poslovima upravljanja i rukovanja energetskim postrojenjima i uređajima (NN 88/14 i 20/15)](http://www.energeticari-zg.hr/images/PDF/Pravilnik_o_poslovima_upravljanja_i_rukovanja_energetskim_postrojenjima_i_ure%C4%91ajima_NN_88-14.pdf) odnosno položen stručni ispit, ako kandidat ima položen stručni ispit,

7.uvjerenje o posebnoj zdravstvenoj sposobnosti za obavljanje poslova s posebnim uvjetima rada.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka.

Kandidat koji bude izabran dužan je dostaviti izvornike traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu :

**Osnovna škola Šime Budinića Zadar**

**Put Šimunova 4**

**23 000 Zadar (natječaj za domara-ložača-školskog majstora)**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13.stavku 3. Zakona o ravnopravnosti spolova ( Narodne novine br. 82/08. i 69/17.)na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102.Zakona o hrvatskim braniteljima iz Domovinskog rata i članovima njihovih obitelji ( Narodne novine br. 121/17.) uz prijavu na natječaj dužan je , osim dokaza o ispunjavanju traženih uvjeta , priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br.157/13., 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48 f Zakona o zaštiti civilnih i vojnih invalida ( Narodne novine br. 33/92., 77/92., 27/93., 58/93., 2/94., 108/95., 108/96., 82/01., 103/03. i 148/13.)dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome kako je prestao radni odnos kod posljednjeg poslodavca.

**Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će se vrednovanje, usmeno putem razgovora (intervjua).**

**Kandidati će biti vrednovani u skladu s odredbama Pravilnika o načinu i postupku zapošljavanja u Osnovnoj školi Šime Budinića Zadar koji je dostupan na web stranici škole pod rubrikom „ZAPOŠLJAVANJE“.**

Povjerenstvo za vrednovanje kandidata prijavljenih na natječaj, u nastavku teksta : Povjerenstvo) imenuje ravnateljica Osnovne škole Šime Budinića Zadar.

Povjerenstvo , nakon što se utvrdi lista kandidata prijavljenih na natječaj, koji ispunjavaju uvjete iz natječaja, čije su prijave pravodobne i potpune te kandidate s liste poziva na testiranje.

Kandidati su obvezni pristupiti provjeri znanja i sposobnosti , odnosno usmenom testiranju. Ako kandidat ne pristupi navedenom testiranju, smatra se da je povukao prijavu na natječaj.

Vrijeme i mjesto održavanja testiranja objavit će se na mrežnoj stranici Osnovne škole Šime Budinića Zadar, [www.os-sbudinica-zd.skole.hr](http://www.os-sbudinica-zd.skole.hr); u rubrici pod nazivom „ZAPOŠLJAVANJE“, podrubrici „POZIV KANDIDATA NA TESTIRANJE“.

O rezultatima natječaja kandidati će biti obaviješteni na mrežnoj stranici Osnovne škole Šime Budinića Zadar, [www.os-sbudinica-zd.skole.hr](http://www.os-sbudinica-zd.skole.hr); u rubrici pod nazivom „ZAPOŠLJAVANJE“, podrubrici „OBAVIJEST O REZULTATIMA IZBORA“ u roku 15 dana od dana donošenja odluke o izboru kandidata.

**Natječaj je objavljen dana 20.1.2021.godine** , na mrežnoj stranici Osnovne škole Šime Budinića Zadar, [www.os-sbudinica-zd.skole.hr](http://www.os-sbudinica-zd.skole.hr); u rubrici pod nazivom „ZAPOŠLJAVANJE“, podrubrici „NATJEČAJI“, i na oglasnoj ploči Osnovne škole Šime Budinića Zadar, te mrežnoj stranici i oglasnoj ploči Hrvatskog zavoda za zapošljavanje.

**Rok za podnošenje prijave je 8 dana od objave natječaja.**

Podnošenjem prijave na natječaj kandidat daje izričitu privolu Osnovnoj školi Šime Budinića Zadar da može prikupljati i obrađivati podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka(Narodne novine br. 42/18.).

Ravnateljica:

Jagoda Galić, dipl.uč. OŠ ŠIME BUDINIĆA ZADAR

KLASA:112-02/21-01/37

URBROJ:21098/01-25-21-1

Zadar, 20.1.2021.g.